burgasdotpro/wikipedia huggingface dataset:
Meter za sekundu

Meter za sekundu je jednotka sústavy SI určujúca rýchlosť priamočiareho pohybu, alebo okamžitú rýchlosť v smere dotyčnice pri krivočiarom pohybe. Patrí medzi odvodené jednotky sústavy SI. Jej symbol je m/s alebo m.s-1.
Predmet sa pohybuje rýchlosťou 1 m/s, ak za čas 1 sekundy prejde vzdialenosť 1 metra.
Násobky jednotky.
Kilometer za sekundu.
Kilometer za sekundu sa označuje symbolom km/s alebo km.s-1.
Vzhľadom na pomer k základnej jednotke (m/s) sa využíva pri vysokých rýchlostiach, napríklad v astronómii a kozmonautike.
Mordibathor

Mordibathor je death metalová hudobná skupina, ktorá vznikla 1. marca 2002.
Skupina pochádza zo Šale. Zakladajúcimi členmi formácie boli
Prierný vek členov bol vtedy 17 rokov. Od začiatku bola vyvíjaná snaha hrať vlastné piesne, nie piesne iných interpretov. Žáner bol tiež už od začiatku vytýčený – death metal.
Po troch odohratých koncertoch postihlo kapelu nešťastie: Speváka Zombieho koncom leta v roku 2002 zrazil alkoholom podguzrážený vodič a Zombie zraneniam na mieste podľahol vo veku 18 rokov. Členovia kapely zvažovali koniec účinkovania, no v októbri 2002 sa rozhodli vďaka láske k hudbe pokračovať ďalej a oslovili, ako jedinú možnú náhradu za Zombieho, jeho priateľku Lenku Andraškovú. Tá úlohu speváčky prijala a zaujala Zombieho miesto za mikrofónom. 
Koncom roka 2003 prišlo nahratie prvého dema, nazvaného "…viem, kde spíš…". Nebolo nahraté v štúdiu, čo sa odrazilo aj na kvalite zvuku, ale napriek tomu si našlo priaznivcov i kritikov.
Rok 2004 priniesol personálne zmeny: Kapelu opustil basgitarista Krajo a pokračuje v koncertovaní bez neho. Japonské vydavateľstvo, Bloodbath Rec. sa ponúklo pomôcť skupine, pod podmienkou, že nahrajú nové demo v štúdiu.
V roku 2005 kapela na základe starého dema získala sponozora a nahrala CD s názvom "DEMOralization", ktoré obsahovalo 6 skladieb a ako bonus ďalších 5 zo starého dema. Oficiálne vyšlo začiatkom apríla 2006 v náklade 1200 ks. Odmenou za vyvinutú námahu sú kladné ohlasy zo strany fanúšikov a vydavateľa a v neposlednom rade aj forma prezentácie slovenskej hudobnej scény v zahraničí.
Pin (vývod)

Pin (z angl. "špendlík") je - v slovenčine slangový - výraz pre vývod elektronickej súčiastky, obvykle integrovaného obvodu.
U väčšiny druhov puzdier integrovaných obvodov vzniká pin vytvarovaním predpripraveného rámu z tenkého plechového rámu (angl. "wireframe"), na ktorý sa upevňuje a kontaktuje samotný čip.
Popis významu jednotlivých pinov integrovaného obvodu alebo konektora sa označuje výrazom "pinout".
Tehla

Tehla môže znamenať:
Absolutizmus

Absolutizmus (v podstate synonymá sú výrazy samovláda a autokracia) je forma vlády, pri ktorej jedna osoba alebo malá skupina osôb uskutočňuje výkon celej štátnej moci, vrátane zákonodarnej bez kontroly zastupiteľských inštitúcií a obmedzení ústavou, vládne teda neobmedzene. Pôvod má v stredovekej predstave Božieho pôvodu kráľovskej moci. V Európe obdobie absolutistických monarchií vrcholilo v 17. až 18. storočí, keď postupne nahradzovalo stavovskú monarchiu.
Absolutizmus môže mať zjavný charakter, kedy všetku štátnu moc drží v rukách vládca (ako napr. Ľudovít XIV. (Francúzsko)), alebo môžu byť v štáte vytvorené formálne inštitúcie (legislatíva, exekutíva, súdy, ekonomické, náboženské a ďalšie organizácie), ktoré však v konečnom dôsledku bezozvyšku podliehajú jedinému centru moci. V 20. storočí vznikli dve nové formy absolutizmu: fašizmus a komunizmus (socializmus). Absolutizmus v 20. storočí sa označuje aj pojmom totalitarizmus.
Zvláštna forma je osvietenský absolutizmus.
Edita Gruberová

Edita Gruberová (* 23. december 1946, Bratislava – † 18. október 2021, Zürich, Švajčiarsko) bola slovenská sopranistka.
Študovala na Konzervatóriu a Vysokej škole múzických umení v Bratislave. Debutovala v roku 1968 v úlohe "Rosiny" v opere "Barbier zo Sevilly". Po ukončení štúdia spievala v Štátnej opere v Banskej Bystrici; v roku 1970 dostala angažmán vo Viedenskej štátnej opere ako "Kráľovná noci" v "Čarovnej flaute". Jej medzinárodná kariéra ako koloratúrnej speváčky, predovšetkým v belkantovom odbore, sa začala v roku 1974, keď úspešne spievala "Kráľovnú noci" v Glyndebourne (Spojené kráľovstvo) a rok neskôr v Salzburgu. Nasledovali vystúpenia v newyorskej Metropolitan Opera, Milánskej La Scale, v Royal Opera House v Londýne, v parížskej Národnej opere, bavorskej Štátnej opere a v rade ďalších. Gruberová bola čestnou členkou Viedenskej štátnej opery.
Osvietenský absolutizmus

Osvietenský absolutizmus je metóda a forma vlády, prípadne aj politická doktrína uplatňovaná v 2. polovici 18. storočia v niektorých európskych štátoch, ako napríklad Rusko, Prusko, Dánsko, Švédsko a Habsburská monarchia.
Panovníci využívali myšlienky osvietenstva, podľa ktorých môže panovník vhodnými zákonmi zlepšiť situáciu štátu, občanov a zabezpečiť spoločenský pokrok. Rozvíjali sa manufaktúry a priemyselná výroba, uskutočňovali sa reformy v poľnohospodárstve, cirkvi, školstve, súdnictve, štátnej správe, začala sa sekularizácia štátu (odluka cirkvi od štátnej moci), reformami sa panovníci snažili zaručiť aj náboženskú toleranciu (najmä pre protestantov a tiež židovské obyvateľstvo). Tieto reformy panovníkom pomáhali vytvárať radcovia a ministri, ktorí sami vyznávali osvietenské myšlienky a názory (na dvore Márie Terézie napríklad lekár Gerhard van Swieten).
V habsburskej ríši bol osvietenský absolutizmus za vlády Márie Terézie a Jozefa II., v Prusku za Fridricha II., v Rusku za Kataríny Veľkej, vo Švédsku za kráľa Gustáva III.
Ján Kostra

Ján Kostra (pseudonymy Ján Medník, Ján Robur, Kristián Benko [spoločný pseudonym s Kristou Bendovou] a i.) (* 4. december 1910, Turčianska Štiavnička – † 5. november 1975, Bratislava) bol slovenský básnik, maliar, esejista, prekladateľ a autor literatúry pre deti a mládež. Bol manželom spisovateliek Kristy Bendovej a Hany Ponickej .
Životopis.
Pochádzal z rodiny maloroľníka a vzdelanie získaval v Žiline, v rokoch 1928 – 1934 študoval na umeleckej priemyslovke a na Filozofickej fakulte Karlovej univerzity v Prahe, a pomedzi to ešte v rokoch 1930 – 1933 študoval architektúru na Českom vysokom učení technickom v Prahe. V roku 1934 však štúdium prerušil a už nedokončil. Počas štúdií v Česku sa stal členom slovenského spolku Detvan, ako i literárnej skupiny pokrokovo orientovaných vysokoškolákov v Prahe R-10. Počas štúdií pracoval v Dělnickej divadelnej obci českej a bol tiež členom ich dramatického súboru, s ktorým sa zúčastnil v roku 1933 na Divadelnom festivale v Moskve. Po ukončení vojenskej služby sa usadil v Bratislave, kde pracoval v rokoch 1936 – 1937 ako úradník v banke a v rokoch 1937 – 1938 ako redaktor v Robotníckych novinách. V rokoch 1938 – 1942 bol redaktorom Slovenského rozhlasu v Prešove a Bratislave; v tejto činnosti pokračoval aj po skončení 2. svetovej vojny. V rokoch 1949 – 1956 sa stal tajomníkom slovenskej sekcie Zväzu československých spisovateľov a v rokoch 1952 – 1953 šéfredaktorom týždenníka Kultúrny život, neskôr pracoval v časopise Slovenské pohľady. Od roku 1956 sa venoval výlučne literárnej práci.
Tvorba.
Svojou tvorbou sa radí k zakladateľom modernej slovenskej lyriky s mimoriadnym zmyslom pre čistotu tvaru a estetickosť slova. Prvé verše začal publikovať už ako stredoškolák. Svoje diela uverejňoval spočiatku najmä časopisecky (DAV, Svojeť, Mladé Slovensko, Slovenské pohľady, Elán, Slovenské smery, Tvorba, Kultúrny život, Národná obroda, Pravda, Nové slovo a iné). Jeho básne boli prevratne čisté, pritom nenapodobiteľne erotické. V jeho veršoch sa stretávame so všeobecným obdivom k ženám, ktoré sa vďaka jeho hlbokej úcte a láske k matke stávajú preň takmer božstvom. a predstaviteľom impresionisticko-senzuálnej poézie. Jeho tvorbu ovplyvňovali ako slovenskí (Laco Novomeský, Ján Smrek), tak i českí básnici (Vítězslav Nezval, no najmä Jiří Wolker).
Takmer celý život sa venoval aj výtvarnej tvorbe. Svoje diela však považoval za intímnu vec. Jeho básnická zbierka "Ave Eva" z roku 1943 vyšla s jeho vlastnými ilustráciami. Písal tiež eseje o modernej slovenskej maľbe, napr. o Ľudovítovi Fullovi. Tienistou stránkou jeho tvorby sú ódy na Tisov režim, po nástupe komunizmu rovnako písal ódy na komunistický režim.
Fudžisan

Fudžisan (doslova „vrch Fudži“) (niekedy nesprávne označovaná ako Fudžijama), skrátene Fudži, je najvyššia sopka a zároveň aj najvyšší vrch () v Japonsku. Nachádza sa na okraji ostrova Honšú, pri pobreží Pacifiku, na západ od Tokia, odkiaľ sa dá pri dobrej viditeľnosti pozorovať voľným okom. Fudži je symbolom Japonska, je častým cieľom turistov a vďačným objektom fotoaparátov.
V okolí sa nachádza niekoľko jazier (Kavaguči, Jamanaka, Sai, Motosu, Šoji a Aši), ktoré sú spolu s horou súčasťou národného parku Fudži-Hakone-Izu.
Prvý výstup je datovaný na rok 663 neznámym mníchom. Ročne na sopku vystúpi približne 200 000 ľudí, z toho asi 30 % cudzincov. Veľa výstupov je realizovaných ešte v noci, kvôli sledovaniu východu Slnka na vrchole. Samotný výstup trvá 3 až 7 hodín, zostup 2 až 5 hodín. Až do epochy Meidži bol ženám zakázaný výstup na horu. Fudži bola tiež sídlom samurajov, blízko súčasného mesta Gotemba mali svoj výcvikový tábor.
Geológia.
Eruptívna história mala niekoľko fáz. Prvá, "Sen-komitake" vytvorila andezitové jadro. Po nej nasledovala fáza "Komitake", tvorená bazaltovými vrstvami, neskôr prekrytá fázou "Old Fudži" (pred 100 000 rokmi). Posledná fáza bola "New Fudži", ktorá vyformovala súčasný vrchol hory a začala pred 10 000 rokmi.
Sopka je v súčasnosti klasifikovaná ako aktívna, ale s veľmi malou pravdepodobnosťou erupcie.
Delfín novozélandský

Delfín novozélandský alebo delfín Hectorov ("Cephalorhynchus hectori") je druh delfína z rodu "Cephalorhynchus".
Delfín novozélandský je jeden z najmenších delfínov. Jeho celkové obrysy pripomínajú sviňuchu, má hladko sa zužujúci pysk, nemá výrazný zobec ani melonovú vypuklinu. Je sivo sfarbený s čiernymi plutvami a bielym bruchom. Z jeho brucha vybieha na každom boku smerom k chvostu prstovitý pás. Podobne ako väčšina delfínov, je to čulý a spoločenský druh, vytvára húfiky do piatich jedincov, ktoré väčšinu času trávia „štuchaním“, plieskajú sa prsnými plutvami a inak vzájomne kontaktujú. Ich potravou sú ryby a kalmary ktoré lovia v rôznych hĺbkach. Vzhľadom na to, že je to príbrežný druh, tak ho ohrozuje znečistenie vody a rybárske siete.
Pin

Pin môže byť:
PIN je skratka pre:
Nafta

Nafta môže byť:
Vuelta a España

Vuelta a España (doslova „okružná jazda po Španielsku“), často skrátene Vuelta, sú etapové cyklistické preteky profesionálnych cyklistov, ktoré sa konajú koncom augusta až začiatkom septembra v Španielsku. V hodnotení cyklistických pretekov ProTour podľa Medzinárodnej cyklistickej únie (UCI) je Vuelta a España spolu s pretekmi Giro d´Italia zaradený do druhej najvyššej kategórie B.
Slováci na Vuelta l’España.
Ako prvý Slovák v ére samostatnosti štartoval na pretekoch Matej Jurčo (Domina Vacanze) v roku 2005. V roku 2010 obsadill Peter Velits (HTC Highroad) v celkovom hodnotení 2. miesto.
Dejiny.
Zakladateľom Vuelty a España je Juan Pujol, vydavateľ denníka Informaciones, ktorý chcel organizovaním cyklistických pretekov propagovať svoje noviny. Inšpiráciu čerpal z pretekov Tour de France a Giro d´Italia, ktoré takisto vznikli ako propagačná akcia časopisu a novín ("L'Auto" a "La Gazzetta dello Sport").
Prvý ročník Vuelty sa uskutočnil v roku 1935, zúčastnilo sa ho 50 cyklistov, ktorí museli prekonať 3 411 kilometrov v 14. etapách - priemerná dĺžka jednej etapy bola 240 kilometrov. Prvé ročníky sa nekonali s pravidelnou ročnou periodicitou, až od roku 1955 sa Vuelta koná každoročne. Mnoho rokov sa preteky uskutočňovali v jarných mesiacoch, až v 90. rokoch 20. storočia boli preložené na koniec leta a začiatok jesene aby nekolidovali s pretekmi Giro d´Italia.
Vedúci pretekár v celkovom poradí má oblečený "Jersey rojo" (červený dres), čo je španielsky ekvivalent k "žltému dresu" na Tour de France.
Tranzistor riadený poľom s hradlovou oxidovou vrstvou

Tranzistor riadený poľom s hradlovou oxidovou vrstvou (iné názvy: poľom riadený tranzistor s hradlom izolovaným oxidovou vrstvou, poľom riadený tranzistor s oxidom izolovaným hradlom, tranzistor MOSFET, skr. "MOSFET" alebo "MOS-FET" alebo "MOS FET" z angl. "metal-oxide-semiconductor field-effect transistor") je druh tranzistora riadeného poľom (FET), ktorého hradlo realizované vrstvou kovu je oddelené od polovodiča dielektrickou vrstvou oxidu daného polovodiča. 
Keďže na jeho prípravu je potrebná dokonalá a veľmi tenká oxidová vrstva s malým počtom nežiaducich porúch na rozhraní polovodiča a kovu, MOSFET tranzistory sa v praxi pripravujú výhradne z kremíka, ktorý je jediným polovodičom, na ktorom je možné pripraviť oxid požadovaných vlastností.
Podľa typu vodivosti hradla delíme MOSFET na PMOS a NMOS. Vhodnou prípravou substrátu je možné získať v oboch polaritách FET tranzistory obohacovacieho aj ochudobňovacieho typu.
Kombináciou obidvoch typov tranzistorov v integrovaných obvodoch získame štruktúru CMOS, ktorá je základom takmer všetkých moderných digitálnych integrovaných obvodov.
MOS.
MOS (z ) je technológia výroby polovodičových súčiastok.
Dielektrikum

Dielektrikum je každá látka, ktorá sa polarizuje vo vonkajšom elektrickom poli. Pokiaľ dielektrikum neobsahuje voľné nosiče náboja (alebo ich obsahuje veľmi málo), označujeme ho ako izolant. 
Dielektrikum sa všeobecne vyznačuje malou mernou elektrickou vodivosťou. 
Ďalšie dôležité vlastnosti (podľa aplikácie) sú permitivita (dielektrická konštanta), stratový uhol, prierazné napätie, mechanické vlastnosti, tepelná vodivosť a iné.
V elektrotechnike a elektronike sú používané ako materiál rôznych izolátorov, ako substrát pre dosky plošných spojov, v kondenzátoroch a v mnohých iných aplikáciách.
Izolant

Izolant alebo izolácia je látka, ktorá izoluje, čiže oddeľuje jeden predmet od druhého, (predmet od okolitého prostredia, dve prostredia) s cieľom zabrániť kontakt predmetov (predmetov a okolia, dvoch okolí) alebo s cieľom zabrániť prenos fyzikálneho javu z jedného predmetu na druhý (medzi predmetom a okolím, alebo viacerých okolí).
Izolácia proti nežiaducim vplyvom, zásahom – tepelným zmenám (teplu, chladu), vlhkosti, vode, zvuku, hluku, požiaru, agresívnym látkam, vibráciám, vnikaniu vzduchu a podobne.
Príkladom je tepelný izolant bráni prenosu tepla, elektrický izolant – bráni prenosu elektrickej energie, izolácia proti vlhkosti (brány prestupu vody), lakový náter (chráni natretý predmet pred vonkajšími vplyvmi) a pod.
Pre bližšie informácie pozri izolácia.
Cetánové číslo

Cetánové číslo je parameter, ktorý hodnotí dĺžku prieťahu vznietenia.
Tento parameter sa využíva na hodnotenie nafty (a iných palív pre vznetové motory). Čím je vyššie cetánové číslo, tým je prieťah vznietenia paliva kratší.
Cetánové číslo paliva je rovné percentuálnemu objemovému podielu cetánu (C16H34) v zmesi s alfametylnaftalínom (C11H10), ktorá má na skúšobnom zariadení rovnaký prieťah vznietenia ako porovnávané palivo. Čistý cetán má cetánové číslo 100, alfametylnaftalín má cetánové číslo 0.
Pre rýchlobežné motory sa odporúčajú palivá s cetánovým číslom 40 až 55.
Milimeter

Milimeter (značka: mm) je jednotka dĺžky v metrickej sústave, zodpovedajúca jednej tisícine (1×10−3) metra. 
Milimeter sa používa v meteorológii na vyjadrenie množstva zrážok. V tomto prípade jeden milimeter znamená, že na jeden meter štvorcový povrchu spadol jeden liter zrážok.
Centimeter

Centimeter (značka: cm) je jednotka dĺžky v metrickej sústave, zodpovedajúca jednej stotine (1×10−2) metra. Centimeter je zároveň základnou jednotkou dĺžky v zastaranej sústave CGS.
Pikometer

Pikometer (značka pm) je fyzikálna jednotka dĺžky v metrickej sústave, zodpovedajúca jednej bilióntine (1×10−12) metra.
Používa sa na označenie rozmerov a vzdialeností molekúl, atómov a elementárnych častíc.
Keynesovstvo

Keynesovstvo (iné názvy: keynesianizmus, keynesiánstvo, keynesizmus, keynesiánska/keynesovská ekonómia) môže byť:
"Poznámka: Podľa častých chybných názorov sú všetky tieto významy pojmu prepojené, úzko súvisia a vyplývajú z Keynesovho diela (najmä "The General Theory of Employment, Interest and Money"), v skutočnosti tomu tak nie je. Nie je tomu tak okrem iného už preto, že o interpretácii toho, čo vlastne Keynes v základných bodoch tvrdil, sa vždy viedli a stále vedú neustále spory."
Telefónna predvoľba

Telefónna predvoľba, alebo smerové telefónne číslo je číslo, ktoré sa pridáva pred miestne telefónne číslo stanice v telefónnej sieti, ak má byť volené z iného uzla či krajiny, a najnovšie aj od iného operátora.
Tento postup umožňuje automatické spájanie medzimestských a medzinárodných hovorov, ako aj prepájanie hovorov medzi rôznymi operátormi.
Telefónna predvoľba sa od bežného telefónneho čísla líši tým, že začína číslicami či znakmi, ktoré sa pre miestne čísla na prvej pozícii nepoužívajú - obvykle nulou a pre medzinárodné hovory dvoma nulami. 
Znak „+“ sa celosvetovo používa v medzinárodnom formáte čísla a vždy sa pri volaní musí nahradiť takzvaným IDD prefixom, ktorý závisí od krajiny, z ktorej sa volá. Napríklad na Slovensku je to „00“, rovnako v Česku, ale napríklad v USA je IDD prefix „011“, čo znamená, že pri volaní slovenskému účastníkovi s číslom 0905 123 123 sa musí voliť (v USA) 011421 905 123 123, kým z Česka by to bolo „00421 905 123 123“.
V súčasnosti už vo väčšine krajín nie je nutné nahrádzať znak "+" prefixom IDD, ale stačí zadať z klávesnice priamo znak "+" (tento sa pri voľbe čísla automaticky nahradí IDD prefixom.
Lagúna (voda)

Lagúna je oblasť plytkej slanej vody oddelenej od hlbokého mora piesočnou plážou, koralovým útesom, plytkým prielivom alebo podobnou štruktúrou. Ide o určitý druh zálivu, je plytšia, má inú slanosť vody ako more, iné usadeniny a biodiverzitu.
Lagúny sa nachádzajú predovšetkým uprostred atolov, na mieste, kde sa predtým nachádzal ostrov.
Najväčšia lagúna je Lagoa dos Patos () na juhovýchode Brazílie.
Prieťah vznietenia

Prieťah vznietenia (tiež „zážihu“ alebo „zapaľovania“) alebo oneskorenie zápalu (tiež „zážihu“) je najmä v súvislosti s motormi čas, ktorý uplynie od okamihu vstreknutia čiastočky paliva do dostatočne zahriateho vzduchu po okamih, keď začne čiastočka horieť.
Čím je prieťah vznietenia väčší, tým má motor vyššiu strmosť nárastu tlaku v spaľovacom priestore, preto je snaha používať palivá s krátkym prieťahom vznietenia. Schopnosť vznietenia palív pre vznetové motory sa posudzuje cetánovým číslom. Zápalnosť paliva stúpa s rastúcim cetánovým číslom. 
Prieťah vznietenia trvá 1 až 4 ms, resp. v piestových spaľovacích motoroch 15-25 ° otočenia kľukového hriadeľa.
Deje počas prieťahu vznietenia.
V čase prieťahu vznietenia prebieha fáza fyzikálnej a chemickej prípravy čiastočiek paliva. Palivo sa zohrieva, odparuje, zmiešava so vzduchom a podlieha chemickým zmenám, ktorých výsledkom je samovznietenie a následné spaľovanie, ktoré sa prejaví viditeľným nárastom tlaku.
Vplyvy na prieťah vznietenia.
Prieťah vznietenia priaznivo ovplyvňujú (znižujú) okrem cetánového čísla aj nasledovné parametre, pretože zrýchľujú vyššie uvedené deje:
Stanley

Stanley je názov viacerých objektov a osôb, napr.:
Tomáš Kempenský

Tomáš Hemerken Kempenský (vlastným menom Thomas Haemerkken; tiež Thomas Hammerlein, Thomas Hemerken, Thomas Hämerken, Thomas van Kempen, Tomás de Kempis) (* 1379/1380, Kempen, Vestfálsko, Nemecko – † 25. júl 1471, kláštor Agnietenberg pri Zwolle, Holandsko) bol nemecký kňaz, augustinián (rehoľník) a mystik, predstaviteľ hnutia Devotio moderna a autor knihy „Nasledovanie Krista“.
Životopis.
Narodil sa v remeselníckej rodine. Keď mal 15 rokov, poslali ho rodičia do školy Bratov spoločného života v Deventeri, kde sa stal zručným prepisovateľom kníh. Neskôr vstúpil do augustiniánskeho kláštora Agnetenberg, v ktorom bol tiež jeho starší brat. V roku 1413 bol vysvätený za kňaza a od roku 1429 bol predstaveným kláštora. Z jeho štyroch rukopisných kópií biblie sa jedna zachovala v Darmstadte. O jeho pomerne pokojnom živote viac nie je známe.
Tvorba.
Z jeho diela sa zachoval rad kázaní, listov, životopisov jeho učiteľov (vrátane Geerta Groota) a najmä jeho najslávnejší spis - "Nasledovanie Krista", ktorý je vlastne príručkou neskoro stredovekej osobnej zbožnosti, ktorá patrila k najčítanejším knihám vôbec a bola preložená do mnohých jazykov. Česky vyšla po prvý raz už v roku 1498 v Plzni, a od tej doby v desiatkach vydaní.
Amiri Baraka

Imamu Amiri Baraka (do konca 60. rokov používal vlastné meno LeRoi Jones) (* 7. október 1934, Newark, New Jersey, USA – † 9. január 2014, Newark) bol americký spisovateľ.
Študoval na Howardovej univerzite vo Washingtone a na Columbijskej univerzite. Tri roky slúžil aktívne v armáde ako letec. Po skončení služby bol pozvaný prednášať na Columbijskú univerzitu. V roku 1958 založil časopis „Yugen“ a písal svoje prvé básne. Svoje prvé diela píše v štýle beatnickej školy. V roku 1964 zakladá v Harleme divadlo „Black Arts Repertory Theatre“ a venuje sa dramatickej tvorbe, v ktorej vyjadruje svoj extrémny černošský nacionalizmus a nenávisť k bielym. V teoretickej rovine nielen svojimi dielami formuluje zásady pre tzv. čierne revolučné divadlo. Vo svojich dielach používa metódy šokov a úderov, či už ide o divadelné hry alebo o poéziu. Otvorene priznával zväzky k čiernym moslimom, navštívil Kubu, aby vzdal hold Fidelovi Castrovi. Napokon sa vracia do Newarku, kde organizuje život celej čiernej komunity. Presadzuje návrat k africkej kultúre a tomu odpovedajúcim formám myslenia. Má veľký vplyv na mladú generáciu černošských literátov.
Amiri Baraka zomrel 9. januára 2014 po vážnej chorobe v Newarku.
Vírusová imunodeficiencia mačiek

Vírusová imunodeficiencia mačiek (aj "Syndróm získanej straty imunity", hovorovo "Mačací AIDS", zaužívaná skratka FIV, po anglicky Feline "Acquired Immune Deficiency Syndrome – FAIDS") je infekčná choroba postihujúca mačky.
Vírus.
Vírus FIV je retrovírus vyvolávajúci rozvrátenie obranyschopnosti mačiek. Patrí do skupiny lentovírov podobne ako vírus HIV, ktorý vyvoláva AIDS u človeka. Preto sa zvykne označovať aj ako mačací AIDS.
Vírus FIV sa nachádza v krvi, slinách, mledzive a mlieku. Vo vonkajšom prostredí nie je stabilný. Prenos infekcie sa uskutočňuje preto priamym stykom medzi mačkami. Pohlavný prenos vírusu nebol dosiaľ preukázaný. Mačiatka sa môžu infikovať už v maternici, počas pôrodu, slinami, mledzivom alebo mliekom. Relatívne častejšie dochádza k nákaze u kocúrov pri bitkách o teritórium.
Symptómy.
Vírus spôsobuje zníženú obranyschopnosť mačky, následkom čoho môžu organizmus napadnúť bežné bakteriálne alebo plesňové infekcie. U mačiek sa prejavujú zväčšené lymfatické uzliny, zápalové ochorenia ďasien, očných spojiviek a kože, nádcha, chronické hnačky, teploty, chátranie, pri dlhšom priebehu glaukóm a rôzne druhy nádorov. U niektorých jedincov sa prejavujú rôzne neurologické abnormality vedúce k nutkavým pohybom, prejavom strachu alebo nezvládnuteľnej agresivite.
Terapia.
Zatiaľ neexistuje spoľahlivá liečebná metóda vedúca k vyliečeniu mačacieho AIDS, choré mačky však pri dobrej starostlivosti môžu prežiť niekoľko plnohodnotných rokov. Postihnuté zvieratá treba izolovať od ostatných kvôli riziku prenosu choroby. Nie je potrebné mačku usmrtiť hneď po diagnostikovaní choroby, mačka dokáže pri vhodnej starostlivosti prežiť s vírusom aj niekoľko rokov. Hneď ako sa začnú prejavovať dlhotrvajúce sekundárne infekcie a zviera trpí, potom treba zvážiť eutanáziu. Terapia spočíva najmä v :
Profylaxia.
V Európe neexistuje očkovacia látka proti FIV. V Spojených štátoch bol však v roku 2002 schválený očkovací preparát.
John Barth

John Simmons Barth (* 27. máj 1930, Cambridge, Maryland, USA† 2. apríl 2024, Bonita Springs, Florida) bol americký spisovateľ.
Jeho diela sú často prešpikované čiernym humorom, skeptickým, až nihilistickým filozofovaním. Je pritom natoľko strhujúcim rozprávačom, že čitateľa nedeprimuje, ale vedie ho k jedinečným dobrodružstvám.
Transakčná analýza

Transakčná analýza, označovaná aj skratkou TA je psychoanalytická teória, ktorú v 50-tych rokoch 20. storočia vyvinul psychiater Eric Berne.
Berne rozoznáva v ľudskej psychike tri „stavy ega“, "Rodič", "Dospelý" a "Dieťa". Tieto stavy sa rozvinú v detstve, a človek môže v danej situácii konať z pozície niektorého stavu ega.
Ľudská komunikácia sa dá rozdeliť na základné prvky nazývané "transakcie", pri ktorých každý zúčastnený vystupuje v niektorom stave ega a snaží sa osloviť niektorý stav ega u druhého. Ak oslovená osoba reaguje očakávaným spôsobom (napríklad Rodič osloví Dieťa; Dieťa odpovedá Rodičovi), je to "komplementárna transakcia"; v opačnom prípade je to "skrížená transakcia".
Jednotlivé medziľudské interakcie možno rozdeliť do nasledujúcich skupín (kde každá nasledujúca je na úrovni štrukturalizácie času komplexnejšia s vyšším ziskom zo sociálnej interakcie):
V prípade hry môžu hráči spolupracovať tak, aby každý dosiahol svoj hľadaný psychologický zisk, alebo sa jeden hráč môže pokúšať dosiahnuť svoj zisk na úkor druhého, tak že predstiera iný cieľ a potom spoluhráča podrazí a ukončí hru. Hry sú zdrojom mnohých medziľudských problémov. V knihe „Jak si lidé hrají“ Berne uvádza niekoľko bežných typov hier a rozdeľuje ich na niekoľko skupín.
Alexandr Michajlovič Ovečkin

 
 
 
 
 
 
 
 
 
Alexander Michajlovič Ovečkin (; * 17. september 1985, Moskva, Rusko) je ruský profesionálny hokejista, hrajúci v zámorskej NHL za klub Washington Capitals, kde je kapitánom.
Klubový hokej.
Už v šestnástich rokoch debutoval v ruskej superlige za OHK Dinamo Moskva. V sezóne 2003/04 vyhral ocenenie za najlepšieho ľavého krídelníka ligy a tiež sa stal najmladším najproduktívnejším hráčom v histórii Dinama. V roku 2004 bol prvou voľbou draftu, vybral si ho klub Washington Capitals. V lockoutovej sezóne 2004/05 pôsobil v materskom klube OHK Dinamo Moskva, kde nazbieral 27 bodov (13+14) v 37 zápasoch. Vo svojej nováčikovskej sezóne 2005/06 v NHL, nastúpil v 81 zápasoch (52 gólov, 54 asistencií). V roku 2008 sa upísal Washingtonu na 13 rokov za 124 mil. USD (v prepočte vyše 2,8 miliardy korún). Zmluva mu vyprší po sezóne 2020/21. Počas výluky v zámorskej NHL v sezóne 2012/13 obliekal dres Dinama Moskva.
Reprezentácia.
Reprezentoval Rusko na MS 2004, 2005 (bronz), 2006, 2007 (bronz), 2008 (zlato), MS 2010 (striebro) a taktiež na ZOH 2006 a na ZOH 2010. Nosí dres číslo 8.
Sergej Jevgenievič Zviagin

Sergej Jevgenievič Zviagin, (* 17. február 1971, Moskva, Rusko) je bývalý ruský hokejový brankár. Meria 174 cm a váži 79 kg (2006).
Klubový hokej.
V sezóne 2005/06 bol hráčom klubu ruskej hokejovej superligy Dinamo Moskva.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na reprezentačnom drese nosí číslo 40.
Väzeň svedomia

Väzeň svedomia je termín vytvorený organizáciou zaoberajúcou sa ľudskými právami, Amnesty International na označenie ľudí väznených alebo inak fyzicky obmedzovaných na základe ich presvedčenia, pôvodu alebo postavenia, za predpokladu, že títo ľudia nikdy nepoužili ani nepresadzovali násilie.
Podľa svojho štatútu Amnesty International okrem iného vystupuje proti „väzneniu, zadržiavaniu alebo inému fyzickému obmedzovaniu akejkoľvek osoby z dôvodu jeho alebo jej politického, náboženského alebo iného vedomého presvedčenia, alebo z dôvodu jeho alebo jej etnického pôvodu, pohlavia, farby pleti, jazyka, národného či spoločenského pôvodu, ekonomického postavenia, rodu alebo iného postavenia, za predpokladu, že on alebo ona nepoužili alebo nepresadzovali násilie“. Snaží sa:
Keďže Amnesty International nemá prostriedky na vyšetrenie všetkých kontroverzných prípadov, jednotlivé osoby vyhlásené za väzňov svedomia sú často len konkrétnymi príkladmi širšieho porušovania ľudských práv. Skupiny členov AI si môžu „adoptovať“ osoby vyhlásené za väzňov svedomia a zaoberať sa ich prípadom. Skupina sa nesmie zaoberať väzňom svedomia zadržiavaným v krajine tejto skupiny. Toto opatrenie slúži na udržanie nestrannosti a zníženie rizika hroziaceho aktivistom.
Alexandr Jurievič Fomičov

Alexandr Jurievič Fomičov, (* 19. február 1979) je ruský hokejový brankár. Meria 174 cm a váži 79 kg (2006).
Klubový hokej.
V sezóne 2005/06 bol hráčom klubu ruskej hokejovej superligy CSKA Moskva.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na reprezentačnom drese nosí číslo 45.
Sergej Petrovič Žukov

Sergej Žukov (* 23. november 1975, Moskva, Rusko) je bývalý ruský hokejový obranca. Meria 192 cm a váži 87 kg (2006).
Klubový hokej.
V sezóne 2005/06 pôsobil v klube ruskej hokejovej superligy Lokomotiv Jaroslavľ.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosil číslo 5.
Ilia Vladimirovič Nikulin

Ilia Vladimirovič Nikulin () (* 12. marec 1982) je ruský hokejový obranca. Meria 187 cm a váži 92 kg (2006).
Klubový hokej.
Od sezóny 2005/06 hráva v klube ruskej hokejovej superligy Ak Bars Kazaň.
Reprezentácia.
 
 
 
 
 
Tréner Vladimir Krikunov ho nominoval na Majstrovstvá sveta v ľadovom hokeji 2006 v lotyšskej Rige. Súčasťou ruskej reprezentácie bol aj o rok neskôr na domácom šampionáte. Má aj dve zlaté medaily z MS 2008 a MS 2009 a striebro z šampionátu v Nemecku. Nosí číslo dresu 5.
Kirill Anatolievič Koľcov

Kirill Anatolievič Koľcov (* 1. február 1983, Čeľabinsk, Rusko) je ruský hokejový obranca. Meria 178 cm a váži 80 kg (2006).
Klubový hokej.
Je hráčom klubu ruskej hokejovej superligy Avangard Omsk.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosí číslo 16.
Vitalij Georgijevič Aťušov

Vitalij Georgijevič Aťušov (* 4. júl 1979) je ruský hokejový obranca.
Klubový hokej.
Od sezóny 2003/04 je hráčom klubu ruskej hokejovej superligy Metallurg Magnitogorsk.
Reprezentácia.
 
 
 
Rusko reprezentoval na Majstrovstvách sveta v ľadovom hokeji v rokoch: 2006, 2007, 2009 a 2010. Nosí dres číslo 27.
Andrej Anatolievič Kručinin

Andrej Anatolievič Kručinin (* 18. máj 1978, Moskva) je bývalý ruský hokejový obranca. Meria 185 cm a váži 88 kg (2006).
Klubový hokej.
V sezóne 2005/06 bol hráčom klubu ruskej hokejovej superligy Lada Togliatti.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosil číslo 4.
Dmitrij Viačeslavovič Bykov

Dmitrij Viačeslavovič Bykov (* 5. máj 1977, Iževsk) je ruský hokejový obranca. 
Od sezóny 2006/07 pôsobí v klube Chimik Moskovská oblasť.
Zúčastnil sa na MS 1999, 2002, 2004 a 2006
Denis Vladislavovič Kuľaš

Denis Vladislavovič Kuľaš (* 31. máj 1983, Omsk, Rusko) je ruský hokejový obranca.
Klubový hokej.
V sezóne 2005/06 bol hráčom klubu ruskej hokejovej superligy Dinamo Moskva.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosí číslo 28.
Vadim Vladimirovič Chomickij

Vadim Vladimirovič Chomickij (* 21. júl 1982, Moskva, Rusko) je bývalý ruský hokejový obranca. Meria 188 cm a váži 92 kg (2006).
Klubový hokej.
V sezóne 2005/06 bol hráčom klubu ruskej hokejovej superligy CSKA Moskva. Pred nasledujúcou sezónou podpísal kontrakt s klubom NHL Dallas Stars.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosí číslo 38.
Danis Zinnurovič Zaripov

Danis Zinnurovič Zaripov (* 26. marec 1981, Čeľabinsk, Rusko) je ruský hokejový útočník. Meria 183 cm a váži 81 kg (2006).
Klubový hokej.
Od sezóny 2017/18 je znovu hráčom klubu ruskej hokejovej superligy Ak Bars Kazaň.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.
Alexandr Valerievič Siomin

Alexandr Valerievič Siomin (; * 3. marec 1984, Krasnojarsk, Rusko) je ruský hokejový útočník. 
Klubový hokej.
Začínal v klube Traktor Čeľabinsk, ktorý hral ruskú vyššiu ligu. Nasledujúcu sezónu hral v superligovom klube Lada Togliatti. Od ročníka 2003/04 hral v NHL za Washington Capitals. Počas lockoutu v NHL pôsobil v klube Lada Togliatti. V sezóne 2005/06 prestúpil do tímu Chimik Moskovská oblasť, odkiaľ sa v nasledujúcej sezóne vrátil do Washingtonu Capitals. Od sezóny 2012/13 hrá za Carolina Hurricanes.
Reprezentácia.
 
 
 
 
 
Reprezentoval Rusko na majstrovstvách sveta v rokoch 2003, 2005 (bronz), 2006, 2008 (zlato), 2010 (striebro), 2012 (zlato) a na olympijských hrách v rokoch 2010 a 2014.
Štatistika na významných podujatiach.
"(štatistické údaje v článku sú z 9. júna 2014)"
CHK Dinamo (Moskva)

CHK Dinamo Moskva (rus. "Динамо Москва") je ruský hokejový klub, účastník Bobrovovej divízie v Kontinentálnej hokejovej lige. Klub bol založený v roku 1946.
História.
Hokejový klub Dinamo Moskva bol založený v roku 1946 ako klub Ministerstva vnútra. Stal sa víťazom prvého ročníka Sovietskej hokejovej ligy. Počas sovietskej éry sa mu podarilo získať ešte ďalsie 3 tituly (1954, 1990 a 1991). V ére ruskej samostatnosti k týmto titulom pridal ešte ďalších 7 vrátane dvoch titulov z KHL (1992, 1993, 1995, 2000, 2005, 2012 a 2013). Po finančných problémoch v roku 2010 sa klub zlúčil s tímom HK MVD Balašicha a zmenil názov na OHK Dinamo Moskva ("Объединённый Хоккейный Клуб Динамо" v preklade Zjednotený hokejový klub Dinamo). Pred sezónou 2012/2013 sa vrátil k pôvodnému názvu Dinamo Moskva. Farmou klubu je tím VHL Dinamo Balašicha. Mládežníckym tímom hrajúcim MHL je klub HK MVD Balašicha. Klub vyhral Spenglerov pohár v rokoch 1983 a 2008 a Pohár európskych majstrov v roku 2006. 
Umiestnenia v jednotlivých sezónach.
Sovietsky zväz.
 Sovietska hokejová liga - 45. ročníkov
Rusko.
 MHL, RHL, KHL - 22. ročníkov
Denis Michajlovič Archipov

Denis Archipov (* 19. máj 1979, Kazaň, Rusko) je bývalý ruský hokejový útočník.
Klubový hokej.
V sezóne 2005/06 bol hráčom klubu ruskej hokejovej superligy Chimik Moskovská oblasť. Presadil sa aj v NHL, keď v Nashville Predators vytvoril spolu s Vladimírom Országhom a Martinom Eratom úderný „útok samohlások“.
Reprezentácia.
Reprezentoval Rusko už v juniorských kategóriach, na Majstrovstvách sveta hráčov do 20 rokov 1999 získal zlatú medailu.Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosil číslo 79.
Nikolaj Vladimirovič Kuľomin

Nikolaj Kuľomin (* 14. júl 1986) je ruský hokejový útočník. Meria 185 cm a váži 83 kg (2006).
Klubový hokej.
Svoju kariéru začal v klube ruskej hokejovej superligy Metallurg Magnitogorsk. V roku 2008 sa dostal do tímu NHL Toronto Maple Leafs
Reprezentácia.
Tréner Vladimir Krikunov ho nominoval na Majstrovstvá sveta v ľadovom hokeji 2006 v lotyšskej Rige. Súčasťou reprezentácie bol aj na MS 2007, MS 2010 a MS 2012 a tam získal zlatú medailu.
Jevgenij Vladimirovič Malkin

Jevgenij Vladimirovič Malkin (; * 31. júl 1986) je ruský hokejový útočník.
Klubový hokej.
V sezóne 2005/06 bol hráčom klubu ruskej hokejovej superligy Metallurg Magnitogorsk, v ktorej nazbieral 46 bodov .V ďalšej úspešne debutoval v mužstve NHL Pittsburgh Penguins. 2. júla 2008 podpísal päťročný kontrakt s klubom. V roku 2009 získal s tímom Pittsburgh Penguins Stanley cup a v play-off získal Conn Smythe Trophy.
Reprezentácia.
 
 
 
 
 
 
 
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige, kde vytvoril údernú presilovkovú formáciu s Ovečkinom a Sušinským. Súčasťou reprezentácie bol aj o rok neskôr na šampionáte v Moskve, kde ruskí hokejisti získali bronz, aj na šampionáte v Nemecku, kde sa ruský tím umiestnil na druhom mieste za Českom. Prvé zlato z majstrovstiev sveta získal na šampionáte v Helsinkách, pričom sa s 11 gólmi a 7 asistenciami stal lídrom kanadského bodovania a najužitočnejším hráčom (MVP).
Alexandr Jevgenievič Charitonov

Alexandr Charitonov (* 30. marec 1976, Moskva, Rusko) je bývalý ruský hokejový útočník a reprezentant. Meria 172 cm a váži 80 kg (2006).
Klubový hokej.
Charitonov je od sezóny 1994/95 hráčom klubu ruskej hokejovej superligy Dinamo Moskva. V rokoch 2000 až 2001 skúšal pôsobenie v zámorí, kde hral za kluby Tampa Bay Lightning a New York Islanders. V rokoch 2001 až 2003 hral za Avangard Omsk. V súčasností patrí k oporám tímu Dinamo Moskva.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosil číslo 21. V zápase s Ukrajinou sa stal obeťou likvidačného zákroku Olexandra Bobkina a turnaj sa pre neho skončil.
Súčasťou reprezentácie bol aj o rok neskôr na šampionáte v Moskve.
Latinská Amerika

Latinská Amerika je Mexiko a krajiny nachádzajúce sa v Južnej Amerike, Strednej Amerike a karibskej oblasti. Toto označenie zahŕňa krajiny, v ktorých sa používa prevažne španielčina alebo portugalčina (jazyky, ktoré vznikli z latinčiny). Do Latinskej Ameriky sa preto nezvyknú zaraďovať anglicky hovoriace krajiny (Jamajka, Belize, Guyana). Tie patria do severnej časti amerického kontinentu a označujeme ich pojmom Angloamerika.
Maxim Jurievič Sušinskij

Maxim Jurievič Sušinskij (* 1. júl 1974, Petrohrad Rusko) je ruský hokejový útočník. Meria 172 cm a váži 80 kg (2006).
Klubový hokej.
V sezóne 2005/06 bol hráčom klubu ruskej hokejovej superligy Dinamo Moskva.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosí číslo 33.
Igor Sergejevič Jemelejev

Igor Jemelejev (* 7. marec 1981, Jaroslavľ, Rusko) je ruský hokejový útočník. Meria 179 cm a váži 83 kg (2006).
Klubový hokej.
V sezóne 2005/06 bol hráčom klubu ruskej hokejovej superligy SKA Petrohrad.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosí číslo 97.
Igor Vladimirovič Grigorenko

Igor Vladimirovič Grigorenko (* 9. apríl 1983, Jaroslavľ, Rusko) je ruský hokejový útočník. Meria 179 cm a váži 95 kg (2006).
Klubový hokej.
V sezóne 2005/06 pôsobil v klube ruskej hokejovej superligy Severstaľ Čerepovec.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosí číslo 14.
Konstantin Vladimirovič Gorovikov

Konstantin Vladimirovič Gorovikov, (* 31. august 1977, Novosibirsk, Rusko) je bývalý ruský hokejový útočník.
Od sezóny 2005/06 pôsobil dva roky v klube Avangard Omsk, potom ho angažoval SKA Petrohrad. Zúčastnil sa majstrovstiev sveta 2006, majstrovstiev sveta 2008, majstrovstiev sveta 2009 a majstrovstiev sveta 2011. Majster sveta v rokoch 2008 a 2009.
Alexej Pavlovič Michnov

Alexej Michnov (* 31. august 1982, Kyjev, Ukrajina) je ruský hokejový útočník. Meria 195 cm a váži 104 kg (2006).
Klubový hokej.
V sezóne 2005/06 bol hráčom klubu ruskej hokejovej superligy Lokomotiv Jaroslavľ.
Reprezentácia.
Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Nosí číslo 7. Na šampionáte sa stretol so svojím bratom Andrijom, ktorý reprezentuje rodnú Ukrajinu.
Vladimir Vasilievič Krikunov

Vladimir Vasilievič Krikunov (* 23. apríl 1950 Kirovo-Čereck, ZSSR (dnes Rusko)) je bývalý ruský hokejista a súčasný hokejový tréner, ktorý na MS 2006 viedol ruskú reprezentáciu.
Počas aktívnej kariéry hrával v najvyššej sovietskej lige za Kristall Saratov, Krylia Sovetov Moskva a Dinamo Riga. Pôsobil na pozícii obrancu. Odohral 382 zápasov a získal 78 bodov.
CHK Lokomotiv (Jaroslavľ)

Lokomotiv Jaroslavľ (rus. "Локомотив Ярославль") je ruský hokejový klub, účastník Tarasovovej divízie v Kontinentálnej hokejovej lige, ktorý sídli v meste Jaroslavľ. Stal sa majstrom Superligy v rokoch 1997, 2002 a 2003. Druhý titul zabezpečil víťazným gólom v predĺžení rozhodujúceho zápasu slovenský reprezentant Martin Štrbák.
Tragédia klubu.
Dňa 7. septembra 2011 krátko po vzlete, blízko letiskovej dráhy, sa zrútilo lietadlo Jakovlev Jak-42 so 45 osobami na palube (26 hráčov Lokomotivu Jaroslavľ, 11 členov realizačného tímu a 8 členov posádky). Pri havárii lietadla zahynul aj Pavol Demitra a traja českí reprezentanti Jan Marek, Karel Rachůnek a Josef Vašíček.
CHK Avangard

Avangard Omsk (po rusky "Авангард Омск") je ruský hokejový klub, účastník Černyševovej divítie v KHL. Klub bol založený v roku 1950.
O klube.
Hokejový klub Avangard Omsk bol založený v roku 1950. Súčasný názov používa od roku 1981. Svoje domáce zápasy hrá v Omsk Aréne s kapacitou 10 318 divákov. Najväčším úspechom klubu je víťazstvo v Ruskej Superlige v roku 2004. Omsk pôsobí v KHL od jej vzniku, sezóny 2008/2009. V prvej sezóne KHL skončili hokejisti Avangardu aj s Jaromírom Jágrom už vo štvrťfinále play-off na hokejkách neskorších víťazov AK Bars Kazaň. Najväčší úspech zaznamenal Omsk v sezóne 2011/2012, kedy ho v úvode viedol tréner Rostislav Čada. Ten však v klube na prelome roku skončil a nahradil ho Fín Raimo Summanen. Summanen využil výbornú pripravenosť hráčov a tím dotiahol až do fínale play-off. V napínavej sérií hokejisti Avangardu aj s hviezdou vyraďovacích bojov Romanom Červenkom podľahli Dinamu Moskva tesne 3:4 na zápasy. V súčasnej sezóne vedie Avangard ďalší fínsky tréner Petri Matikainen. Najväčšou hviezdou tímu je Alexander Frolov, hráč s bohatými skúsenosťami v NHL. V novej sezóne si však veľa sľubujú aj od najlepšieho strelca posledného ročníka SM – liigy Tomáša Záborského, ktorý do Omsku prestúpil v lete.
Byľ

Byľ je najčastejší typ stonky. Je šťavnatej konzistencie, listnatá, často rozkonárená, nesie kvety, odumiera na konci vegetačného obdobia. Medzi rastliny s takouto stonkou patrí napr. nevädza poľná, mak siaty a hluchavka biela.
Stvol

Stvol je bezlistá stonka zakončená kvetom alebo súkvetím. Listy tvoria listovú ružicu. Medzi rastliny s takouto stonkou patria napr. púpava lekárska, prvosienka jarná, sedmokráska obyčajná.
Steblo

Steblo () je dutá zriedka plná stonka tráv a obilnín, teda rastlín z čeľade lipnicovitých.
Je rozdelená spevňujúcimi kolienkami s priľahlými dlho pošvovými listami so súbežnou žilnatinou. Pri niektorých rastlinách, napr. bambusoch, býva steblo drevnaté alebo nie je duté a je vyplnené dužinou. 
Uschnuté steblá obilnín, t.j. slama, sa odpradávna používali na výrobu úžitkových predmetov, a to na rôzne slamienky alebo slamené košíky. Využívali sa aj ich tepelno-izolačné vlastností. V súčasnosti sa z nich vyrábajú predovšetkým dekoračné predmety.
Pre človeka bola slama dôležitá aj na „výrobu“ maštaľného hnoja, ktorý bol pred obdobím priemyselných hnojív pre svoj obsah, hlavne dusíka, ceneným hnojivom.
Liana (stonka)

Liany sú slabé a dlhé stonky, ktoré nemôžu samostatne rásť vzpriamene, a preto sa opierajú, alebo zachytávajú na podklade. Takéto stonky rozlišujeme do dvoch skupín:
Ovíjavá stonka

Ovíjavá stonka je stonka, ktorá sa ovíja okolo opory (resp. podkladu), napr. ľavotočivá fazuľa a pravotočivý chmeľ. Rastlina s takouto stonkou sa označuje ako ovíjavá liana.
Úponková liana

Úponková liana alebo úponkatá liana je druh liany, ktorá sa zachytáva pomocou úponkov listového pôvodu. Patrí sem napríklad hrach, hrachor, vika alebo liany stonkovitého pôvodu ako napíklad. vinič a múčnatka.
Poplaz

Poplaz alebo šľahúň alebo flagellum je bočná stonka, vyrastajúca z pazúch listov prízemnej ružice, väčšinou vodorovne. Na uzloch sa často vytvárajú nové listové ružice a adventívne korene, ktoré ak sa zakorenia môžu dať vznik novým rastlinkám. Takúto stonku má napr. jahoda.
Drevnatá stonka

Drevnatá stonka je stonka viacročných rastlín. Každým rokom dorastá činnosťou druhotného delivého pletiva - kambia. U stromov vytvára kmeň.
Podzemok

Podzemky či pakorene, alebo rizóma () sú korene spájajúce rastliny rovnakého druhu, postranné stonky po celej dĺžke zhrubnuté. Rastú vodorovne s povrchom pôdy, šikmo alebo zriedkavo aj kolmo (napr. prvosienka, skorocel). Namiesto listov majú vyvinuté šupiny v pravidelnom postavení a v ich pazuchách púčiky. Ich pokožka býva bez prieduchov a má iba krátke trvanie, čím sa odlišujú od nadzemnej stonky. Ich funkciou je uskladňovať zásobné látky, prečkávať nepriaznivé obdobie a súčasne môžu byť orgánom vegetatívneho rozmnožovania. Nové rastliny vznikajú na podzemkoch z púčikov, vyrastajúcich do nadzemných stoniek, pričom sa vytvoria adventívne korene (napr. pýr, praslička).
Ján I. (Poľsko)

Ján I. Albrecht (Olbracht) (* 27. december 1459, Krakov – † 17. jún 1501, Toruň) bol syn Kazimíra Jagelovského a jeho manželky Alžbety Habsburskej, 1492-1501 kráľ poľský, 1491-1498 knieža Glogovské.
Podzemná stonková hľuza

Podzemná stonková hľuza vzniká zhrubnutím tenkých podzemkov. Majú silne vyvinutý parenchým (funguje ako zásobné pletivo). Pri zhrubnutí hľuzy sa stráca pokožka a jej funkciu nahrádza vrstva korku. Podzemné stonkové hľuzy majú napr. zemiak a topinambur.
Stonková hľuza

Stonková hľuza je typ rastlinnej stonky. Poznáme dva druhy stonkových hľúz:
Nadzemná stonková hľuza

Nadzemná stonková hľuza vzniká zhrubnutím nadzemnej stonky (napr. reďkovka, kaleráb). Stonkovými hľuzami sú aj zhrubnuté a dužinaté stonky niektorých sukulentov (kaktusy), ktoré vo svojom bohato vyvinutom pletive uchovávajú vodu aj niekoľko mesiacov.
Brachyblast

Brachyblast je skrátený bočný výhonok, prispôsobený rôznym funkciám:
CHK Metallurg (Magnitogorsk)

Metallurg Magnitogorsk () je ruský hokejový klub, účastník Východnej konferencie v Kontinentálnej hokejovej lige. V sezónach 2013-14 a 2015-16 získali Gagarinov pohár pre víťaza play-off KHL.
Informácie o klube.
Hokejový klub Metallurg Magnitogorsk bol založený v roku 1955. Najvyššiu ruskú súťaž hrá od sezóny 1992/1993. Magnitogorsk hrá svoje domáce zápasy od roku 2007 v Metallurg Ice Arena, ktorá ma kapacitu 7800 divákov. Medzi najväčšie úspechy klubu patria tri ruské majstrovské tituly, a víťazstvo v Spenglerovom pohári v roku 2005. V Kontinentálnej hokejovej lige hrá klub od jej samotného vzniku, sezóny 2008/2009. Najproduktívnejším hráčom v histórii klubu je Jevgeni Koreškov, ktorý v 458 zápasoch zaznamenal 353 kanadských bodov.
CHK Severstaľ Čerepovec

Severstaľ Čerepovec (rus. "Северсталь Череповец") je ruský hokejový klub, účastník Tarasovovej divízie v Kontinentálnej hokejovej lige, ktorý sídli v meste Čerepovec. Klub hráva na štadióne Ice Palace.
CHK Neftechimik

Neftechimik Nižnekamsk () je ruský hokejový klub, účastník Charlamovovej divízie v Kontinentálnej hokejovej lige.
Informácie o klube.
Svoje domáce zápasy hrá v SCC Aréne s kapacitou 5 500 divákov.
CHK Spartak Moskva

Spartak Moskva (po rusky "Спартак Москва") je ruský hokejový klub, účastník KHL.
Jeho generálny riaditeľ Vadim Meľkov zahynul 9. júla 2006 pri havári lietadla Airbus A-310 v sibírskom Irkutsku, spolu s ďalšími, vyše 120 cestujúcimi.V sezóne 2013/2014 skončil V KHL kvôli finančným problémom.
CHK Lada

Lada Togliatti (rus. "Хоккейный клуб Лада Тольятти") je ruský hokejový klub. 
História.
Klub bol založený v roku 1976 ako Torpedo Togliatti. 31. augusta odohral svoj prvý zápas proti klubu Dizelist Penza. V roku 1991 sa klub prebojoval do najvyššej ruskej súťaže. Od sezóny 1991/92 hral nepretržite ruskú najvyššiu hokejovú súťaž. Klub bol prvým nemoskovským klubom so ziskom titulu majstra od založenie najvyššej súťaže. Celkovo sa klubu podarilo získať titul dvakrát v rokoch 1994 a 1996. Bol jedným zo zakladajúcich členov Kontinentálnej hokejovej ligy. V sezónach 2008/09 a 2009/10 bol jej účastníkom. Pred sezónou 2010/11 musel zo súťaže načas odstúpiť nakoľko nespĺňal finančné podmienky pre účasť v súťaži a tiež nemal halu s požadovanou kapacitou podľa pravidiel súťaže. Klub sa v sezóne 1996/97 stal víťazom Európskeho pohára majstrov v hokeji a víťazom Kontinentálneho pohára v sezóne 2005/06. Mládežníckym tímom v MHL je tím MHK Ladia Togliatti. 
Umiestnenia v jednotlivých sezónach.
 MHL, RHL, KHL - 18. ročníkov
CHK Metallurg (Novokuzneck)

Metallurg Novokuzneck (rus. "Металлург Новокузнецк") je ruský hokejový klub, účastník KHL. Sídli v meste Novokuzneck. V minulosti v ňom hral slovenský hokejista Richard Kapuš.
Cibuľa

Cibuľa môže byť: